# Stepantsminda

Stepantsminda (georgià: სტეფანწმინდა) antigament Kazbegui (ყაზბეგი), és un poble del nord-est de Geòrgia, a la regió de Mtskheta-Mtianeti. Històricament i etnogràfica, forma part de Khèvia. És la capital del Municipi de Kazbegui.

## Etimologia

Stepantsminda significa «Sant Esteve». El nom prové d'un monjo de l'Església Ortodoxa de Geòrgia que va construir-hi una ermita, en una ubicació del que posteriorment esdevindria la Carretera Militar Georgiana.

## Geografia

La ciutat està situada a la riba del Tèrek, 157 quilòmetres al del nord de Tbilisi i a un alçada de 1740 metres sobre el nivell del mar. La ciutat està envoltada per grans muntanyes, la més important de les quals és el Kazbek (5034 msnm) situada a l'oest de la població, just a la frontera amb Rússia. El segon cim més prominent és el Xani (4451 msnm) situat 9 quilòmetres a l'est de Stepantsminda. En direcció nord, a 10 quilòmetres del poble s'hi troba el famós Congost de Darial, que és el més important pas del Caucas i la via de comunicació amb Rússia, a través de la Carretera Militar Georgiana.

## Clima

El clima és moderadament humit amb hiverns freds i relativament hiverns secs i estius llargs i frescos.
Dades climàtiques a Stepantsminda :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | −1.9 (28.6) | −1.5 (29.3) | 2.7 (36.9) | 8.8 (47.8) | 14.2 (57.6) | 17.5 (63.5) | 20.2 (68.4) | 20.2 (68.4) | 16.4 (61.5) | 11.4 (52.5) | 4.4 (39.9) | 0 (32) | 9.37 (48.87) |
| Mitjana diària °C (°F) | −6.5 (20.3) | −6.1 (21) | −2 (28) | 3 (37) | 8.3 (46.9) | 11.3 (52.3) | 13.9 (57) | 13.9 (57) | 9.9 (49.8) | 5.7 (42.3) | 0 (32) | −4.3 (24.3) | 3.93 (38.99) |
| Mínima mitjana °C (°F) | −11.1 (12) | −10.7 (12.7) | −6.6 (20.1) | −2.7 (27.1) | 2.5 (36.5) | 5.2 (41.4) | 7.7 (45.9) | 7.7 (45.9) | 3.5 (38.3) | 0 (32) | −4.3 (24.3) | −8.5 (16.7) | −1.44 (29.41) |
| Precipitació mitjana mm (polzades) | 34 (1.34) | 38 (1.5) | 66 (2.6) | 103 (4.06) | 145 (5.71) | 132 (5.2) | 126 (4.96) | 149 (5.87) | 82 (3.23) | 69 (2.72) | 62 (2.44) | 37 (1.46) | 1.043 (41,09) |
| Font: Climate-Data.org ||||||||||||||

## Turisme

Stepantsiminda és conegut per la seva ubicació a les muntanyes del Gran Caucas, i és un centre per a practicar-hi l'alpinisme i el turisme de natura. En aquest aspecte hi destaca el mateix Mont Kazbegui i els prats alpins i boscos de la Reserva Natural de Kazbegui.
Les principals atraccions culturals són el Museu de Kazbegui i el Museu Etnogràfic a l'interior del poble, i l'Església de la Trinitat de Guergueti a l'exterior.

## Frontera amb Rússia

Uns 12 quilòmetres al nord s'hi troba el punt fronterer "Larsi" cap a la Federació Russa. La frontera es va obrir l'1 de març de 2010. És oberta 24 hores. La duana és multilateral, per a tots els ciutadans del món. El pas fronterer és en un túnel de muntanya i, per tant, no és possible travessar la frontera a peu.

## Vegeu també

* Església de la Trinitat de Guergueti

## Referències

* ↑ «Stepantsminda climate: Average Temperature, weather by month, Stepantsminda weather averages - Climate-Data.org» (en anglès).
* "Kazbegi." Enciclopèdia soviètica georgiana. Vol. 10, Tbilisi, 1984, pp. 617
* Rosen, Roger. Georgia: A Sovereign Country of the Caucasus. Publicacions Odyssey: Hong Kong, 1999. ISBN 962-217-748-4.

## Enllaços externs

* Municipi de Kazbegui (georgià)
* L'ascensió al mont Kazbek Arxivat 2019-12-30 a Wayback Machine. (anglès) (francès)